18.   תגובה לבקשת הנתבע לדחיית התביעה על-הסף
בבית-המשפט לענייני משפחה

ב_________


תמ"ש_________





בש"א_________
בעניין:

_____________ ת"ז ____________




על-ידי בא-כוחו עורך-דין ____________



מרח' ___________ עיר ___________



טל' ___________ פקס' ___________
("המבקש/הנתבע")




נ ג ד




_____________ ת"ז ____________




על-ידי בא-כוחה עורך-דין ____________



מרח' ___________ עיר ___________



טל' ___________ פקס' ___________

("המשיבה/התובעת")

תגובה לבקשת הנתבע לדחיית התביעה על-הסף

מוגשת בזאת לבית-המשפט הנכבד תגובה לבקשתו של הנתבע לדחיית תביעת המזונות מטעם המשיבה עצמה על-הסף. כב' בית-המשפט מתבקש בזאת לדחות הבקשה כליל ולחייב המבקש בהוצאות משפט ובשכר-טרחת עורך-דין בתוספת מע"מ כדין.

נימוקי התגובה:

1.
יסודה של בקשת דחיית התביעה נעוץ בטענה כי הנתבע הקדים והגיש נגד התובעת תביעת גירושין לבית-הדין הרבני, במסגרתה כרך את הנושא של מזונות האישה התובעת.
2.
דא עקא, ומבלי להרחיב בפלפולים מיותרים, לאחרונה נפל דבר אשר משמיט לחלוטין את הקרקע מתחת רגליה של הבקשה.

3.
לאחרונה (ביום _________) נתן כב' בית-הדין פסק-דין אשר דחה את תביעת הגירושין שהגיש הנתבע ותוך כך קבע באופן שאינו משתמע לשתי פנים כדלקמן: 

"כפי שנתברר במהלך הדיונים, הבעל חי כיום עם אישה אחרת, וכל הכחשותיו נתבררו כרחוקות מהאמת, בלשון המעטה, ואין צורך לפרט משום שהפרוטוקולים מדברים בעד עצמם.


הבעל לא העלה כל עילה שיש בה ממש כדי לחייב את האישה בגירושין."


מצ"ב פסק-הדין ומסומן נספח "א".

נספח "א"

4.
משניתן פסק-דין אשר דחה את תביעת הגירושין, ואף סגר ממילא את תיק תביעת הגירושין, הרי שיותר לא קיימת תביעה זו, וממילא לא קיימים כרוכותיה, ככל שהיו אם בכלל (ומבלי לגרוע מכל טענה).
5.
לא זו בלבד, אלא שעצם דחיית תביעת הגירושין, וביתר שאת בהתחשב בנימוקיה כמובא לעיל, מוכיחים כי תביעה זו הוגשה בחוסר תום-לב ובחוסר כנות מובהקים, כמו גם כריכת מזונות האישה (לפי הנטען).
6.
יתר-על-כן, בנסיבות אלה, בקשתו של הנתבע הינה למעשה כי עניין מזונות האישה לא יידון בפני אף ערכאה שהיא, שכן בבית-הדין נדחתה תביעתו, מחד ומאידך, הוא מבקש כי כב' בית-משפט נכבד זה לא ידון בעניין זה. זאת תחת אשר הנתבע עצמו ימהר ויבקש את מחיקת בקשתו נשוא תגובה זו נוכח פסק-דינו האמור של כב' בית-הדין.
7.
נוכח כל האמור מתבקש כב' בית-המשפט לדחות הבקשה ולחייב את המבקש בהוצאות משפט ובשכר-טרחת עורך-דין בתוספת מע"מ כדין.





_________________




__________, עורך-דין






בא-כוח המשיבה

